L'alcalde de Sagunt i la regidora de Turisme arrepleguen el guardó de finalista dels premis EDEN
18 de gener 2018

![](/media/3dmfo3dp/30-fitur-01-399.jpg)  
  

L'alcalde de Sagunt, Quico Fernández, i la regidora de Turisme, Natalia Antonino, van arreplegar ahir en el stand de Turespaña en Fitur el guardó que premia a Sagunt com a finalista dels premis EDEN. Sagunt va ser finalista junt amb altres dos municipis participants. El premi va ser lliurat per Raquel Huete, directora general de Turisme de la Comunitat Valenciana. 

Quico Fernández ha declarat que **“Sagunt ja és, i en este Fitur s'està reconeixent d'una manera claríssima, una destinació turística de primera qualitat i que ens genera recuperació econòmica i de l'ocupació. Este reconeixement és també a eixe gran treball que s'està fent des del departament de Turisme de l'Ajuntament”**. 

L'alcalde ha destacat que esta edició de Fitur **“està sent molt important per a Sagunt. Estem apareixent en moltes rutes que en estos anys hem estat treballant i que estan tenint ací una promoció. Hem presentat el festival de música, hem aparegut en la Ruta dels Fenicis, també en la Ruta del Grial i ara estem també en la promoció gastronòmica amb el concurs de la taronja”**.  

![](/media/y00h50rh/30-fitur-01-329.jpg) 

![](/media/hyxkgq4m/30-img-20180118-wa0001.jpg) 

Natalia Antonino ha declarat que des de la delegació de Turisme **“estem molt contents amb este premi EDEN. Som de les dues ciutats de la Comunitat Valenciana que tenen distinció turística durant tot el període de temps en què s'han realitzat estos premis. Som la segona ciutat que des de 2013 torna a tindre un reconeixement”**. 

La regidora ha mostrat la seua satisfacció perquè **“entrem dins d'una xarxa europea en la qual ens relacionem amb diferents països i ciutats que han obtingut esta distinció”** i ha dit que el departament de Turisme va a **“continuar treballant perquè Sagunt tinga eixa destinació de qualitat que mereix”**.

![](/media/vdticeju/30-fitur-01-321.jpg) 

![](/media/ffygylxh/30-fitur-01-262.jpg) 

Els [premis EDEN](http://www.minetad.gob.es/TURISMO/COOPERACION/UE/Paginas/premios-EDEN.aspx) són un prestigiós guardó que la Comissió Europea atorga a destinacions emergents que han contribuït amb èxit a la sostenibilitat i l'obertura del turisme a tots de forma més inclusiva. L'objectiu de l'actual edició dels premis EDEN és donar més visibilitat al turisme cultural i al seu patrimoni tangible, amb experiències participatives innovadores i animar a altres destinacions de tota Europa a seguir el seu exemple. 

El procés de selecció als premis EDEN és molt rigorós i passa per diferents fases: la primera és per part de la Generalitat Valenciana que escull una ciutat de la Comunitat per presentar-se en l'àmbit estatal. La segona és un concurs entre els guanyadors autonòmics entre els quals el govern d'Espanya escull un guanyador i quatre finalistes. Estes cinc destinacions turístiques han rebut un guardó en la fira Fitur de 2018 i passen a formar part de la xarxa de destinacions EDEN d'excel·lència. 

En l'actualitat formen part de la xarxa de Destinacions Europees d'Excel·lència 350 destinacions (19 espanyoles) de 27 països diferents i ara Sagunt ha sigut inclòs en esta selecta llista en 2018.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-la-regidora-de-turisme-arrepleguen-el-guardo-de-finalista-dels-premis-eden/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-la-regidora-de-turisme-arrepleguen-el-guardo-de-finalista-dels-premis-eden/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-la-regidora-de-turisme-arrepleguen-el-guardo-de-finalista-dels-premis-eden/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-la-regidora-de-turisme-arrepleguen-el-guardo-de-finalista-dels-premis-eden/)